Държавен вестник, бр. 109, 2025 г., стр. 71

БРОЙ  109	
Д Ъ Р Ж А В Е Н  В Е С Т Н И К 	
СТР.  71   
(10) Българската народна банка извършва 
служебно плащанията по ДЦК, придобити 
от участници в ЕСРОТ на първичния пазар 
чрез избран от тях първичен дилър, като за­
дължава директно посочената от участника 
ТАРГЕТ2-Ценни книжа специалната парич­
на сметка в ТАРГЕТ, с общата стойност на 
придобитите от него ДЦК и отразява придо­
битите ДЦК по водените от нея регистри на 
този участник. Разпоредбите по ал. 1 и 4 се 
отнасят и за участниците в ЕСРОТ, придо­
били ДЦК на първичния пазар чрез избран 
от тях първичен дилър.
Г л а в а  т р е т а
ПРИДОБИВАНЕ НА ДЪРЖАВНИ ЦЕННИ 
КНИЖА НА ВТОРИЧНИЯ ПАЗАР
Раздел I
Общи положения
Чл. 15. (1) На вторичния пазар се извърш­
ват и се отразяват в регистрите по чл. 14, 
ал. 7 следните сделки:
1. покупко-продажба на ДЦК;
2. репо сделка с ДЦК;
3. заем на ДЦК;
4. сделки или операции за прехвърляне 
на ДЦК, включително:
а) прехвърляне на ДЦК по регистри между 
участници;
б) прехвърляне на ДЦК по клиентски 
регистри;
в) прехвърляне на ДЦК по сметка по 
чл. 8, ал. 1, т. 3 от Наредба № 31 от 2007 г. 
за сетълмент на държавни ценни книжа;
г) реализация на заложени ДЦК в случаите 
на пристъпване към изпълнение по реда на 
чл. 37 от Закона за особените залози;
д) прехвърляне на ДЦК по сметка по чл. 8, 
ал. 1, т. 4 от от Наредба № 31 от 2007 г. за 
сетълмент на държавни ценни книжа;
5. други сделки или операции с ДЦК.
(2) Сделките по ал. 1 се отразяват в ре­
гистрите по чл. 14, ал. 7 след приключване 
на сетълмента по сметките за сетълмент на 
парични средства и/или сметките за сетъл­
мент на ДЦК.
Чл. 16. (1) Сделките на вторичен пазар 
по чл. 15, ал. 1, т. 1 и 2 между участниците 
в ЕСРОТ се извършват само с движение по 
ТАРГЕТ2-Ценни книжа специалните парични 
сметки в ТАРГЕТ.
(2) Сделките на вторичен пазар по чл. 15, 
ал. 1, т. 1 и 2 между участници в ЕСРОТ и 
техни клиенти и между клиенти на участници 
в ЕСРОТ се извършват със или без движе­
ние по ТАРГЕТ2-Ценни книжа специалните 
парични сметки в ТАРГЕТ.
(3) Сделките по чл. 15, ал. 1, т. 3 и 4 се 
извършват без движение по ТАРГЕТ2-Цен­
ни книжа специалните парични сметки в 
ТАРГЕТ.
Чл. 17. (1) Сделките на вторичен пазар по 
чл. 15, ал. 1, т. 1 могат да бъдат сключени 
посредством МСТ съгласно действащите 
правила на системата.
(2) Участници в търговията с ДЦК по ал. 1 
могат да бъдат само:
1. участници в ЕСРОТ по смисъла на 
чл. 3, ал. 1, т. 1 – първични дилъри на ДЦК, 
утвърдени от министъра на финансите по 
реда на Наредба № 15 от 2007 г.;
2. други участници в ЕСРОТ по смисъ­
ла на чл. 3, ал. 1, т. 2, 3 и 4 след писмено 
уведомление от министъра на финансите и 
управителя на БНБ.
(3) Сделките по ал. 1 се считат за сключени, 
когато се генерират и изпратят електронни 
потвърждения от двете страни – участници по 
сделката. Отмяната на сделките се извършва 
посредством размяна на уведомления чрез 
МСТ между двете страни по сделката преди 
приключване на търговската сесия.
(4) Министърът на финансите и управите­
лят на БНБ одобряват правила за допускане 
до търговия на МСТ и за приключване на 
сделките в Българската народна банка. 
Чл. 18. (1) Сделките на вторичен пазар по 
чл. 15, ал. 1, т. 1 могат да бъдат сключени и 
посредством регулиран пазар съгласно дейст­
ващите правила за регистрация и търговия 
на ДЦК на оператора на регулирания пазар.
(2) Министърът на финансите и управите­
лят на БНБ одобряват правилата за допускане, 
търговия и приключване на сделки с ДЦК 
на регулирания пазар. 
Раздел II
Сделки с държавни ценни книжа между 
участници в ЕСРОТ
Чл. 19. (1) Регистрирането на сделките 
на вторичния пазар се извършва въз основа 
на искания, отправени до БНБ, дирекция 
„Фискални услуги“, от двете страни по 
сделката – приобретателя и прехвърлителя, 
съответно заемополучателя и заемодателя.
(2) Исканията по ал. 1 се изготвят по 
примерен образец (приложения № 10, 11, 12, 
13 и 14) и съдържат:
1. фирменото наименование на прехвър­
лителя, съответно на заемодателя;
2. кода на регистъра/сметката за сетъл­
мент на ДЦК на прехвърлителя, съответно 
на заемодателя;
3. номера на ТАРГЕТ2-Ценни книжа 
специалната парична сметка в ТАРГЕТ на 
прехвърлителя, съответно на заемодателя;
4. фирменото наименование на приобре­
тателя, съответно на заемополучателя;
5. кода на регистъра/сметката за сетъл­
мент на ДЦК на приобретателя, съответно 
на заемополучателя;